3. ΝΟΜΟΣ ΧΜΖ΄ της 28 Ιουλ./10 Αυγ. 1877 Περί μεταρρυθμίσεως του δικαστηρίου του Αρείου Πάγου και άλλων τινών σχετικών διατάξεων. Άρθρ.1.-«Το δικαστήριον του Αρείου Πάγου, διαιρούμενον εις δύο τμήματα, θέλει έχει του λοιπού ένα πρόεδρον, (ένα αντιπρόεδρον) («δέκα και τρεις») δικαστάς, ένα εισαγγελέα, ένα τουλάχιστον αντεισαγγελέα, και ένα γραμματέα. Το άρθρ. 1 κατηργήθη δια του άρθρ. 29 του Νόμ. 3810/1957 πλην των διατάξεων αυτού περί του αριθμού των μελών του Αρείου Πάγου και της παρ’ αυτώ Εισαγγελίας διατηρουμένων εν ισχύϊ. Άρθρ.2-7.(Κατηργήθησαν δια του άρθρ. 29 Νόμ. 3810/1957). Άρθρ.8.-Εις την ολομέλειαν του Αρείου Πάγου υπάγεται προσέτι η κατά το άρθρ. 10 του από 29 Ιουν. 1871 ΥΜΓ΄ νόμου (6.Γα.) απόφασις περί παύσεως ή μη ισοβίου τινός δικαστού ή μέλους του Ελεγκτικού Συνεδρίου. Άρθρ.9.-(Υπαρχόντων νομίμων κωλυμάτων, ο Άρειος Πάγος συγκροτείται εν ολομελεία και δι’ αριθμού κατωτέρου του όλου των μελών αυτού, αλλ’ ουδέποτε προς νόμιμον συγκρότησιν ο αριθμός ούτος δύναται να είναι κατώτερος των ένδεκα). (Προστεθέν δια του άρθρ. 3 του Νόμ. 2795/1922 (κατωτ. αριθ. 6) κατηργήθη δια του άρθρ. 29 του Νόμ. 3810/1957 πλην των διατάξεων αυτού περί αριθμού των μελών του Αρείου Πάγου και της παρ’ αυτώ Εισαγγελίας). Άρθρ.10.-(Οι εφέται, αρεοπαγίται, και πρόεδροι των δικαστηρίων διορίζονται κατά πρότασιν του επί της Δικαιοσύνης υπουργού, στηριζομένην εις γνωμοδότησιν του υπουργικού συμβουλίου). Περί του διορισμού και των προσόντων των Αρεοπαγιτών βλ. άρθρ. 90 Συντάγματος του 1911 και ήδη του Συντάγματος 1 Ιαν. 1952 (τόμ. 1) εν συνδυασμώ προς τα άρθρ. 8 και 12-14 ν. ΓΥ ΛΖ΄/1909 ως ετροποποιήθη (6.Γα). Περί της ισοβιότητος των μελών του Αρείου Πάγου πρβλ. άρθρ. 88 του Συντάγματος του 1911 και ήδη του Συντάγματος 1 Ιαν. 1952 (τόμ. 1). Άρθρ.11.-(Προσωρινής ισχύος). Άρθρ.12.-Πάσα διάταξις αντιβαίνουσα εις τον παρόντα νόμον καταργείται. 